שי-רה ונסיכות הכוח

שי-רה ונסיכות הכוח (באנגלית: She-Ra and Princess of Power) היא סדרת טלוויזיה מונפשת אמריקאית, מסוגת פנטזיה, פעולה ועל-טבעי, המשלבת מוטיבים להט"בים, שהופקה על ידי דרימוורקס הנפשה ו-Mattel Creations. הסדרה מבוססת על סדרת ההנפשה "שי-רה נסיכת הכוח" משנת 1985 שהופקה על ידי פילמיישן, ומשמשת כהמשך לסדרה "הי-מן ושליטי היקום".

הסדרה הופצה ברחבי העולם על ידי נטפליקס ודובבה לשפות שונות. העונה הראשונה הופצה ב-13 בנובמבר 2018, השנייה ב-26 באפריל 2019, השלישית ב-2 באוגוסט 2019, הרביעית ב-5 בנובמבר 2019 והחמישית והאחרונה ב-15 במאי 2020. לסדרה הופקו 52 פרקים באורך 24 דקות.

עלילה 
הסדרה מתרחשת בכוכב הלכת הבדיוני את'ריה, והיא מתמקדת באדורה, יתומה שגדלה ב"שבט", ארגון צבאי שמטרתו היא להביס את הנסיכות "המרושעות" ולשלוט על כל את'ריה. חברתה הטובה ביותר של אדורה היא קטרה, שגם היא חלק מהשבט.

לאחר שהפכה ל"קפטנית כוח" בשבט, אדורה מגיעה אל "היערות הלוחשים", שם היא רואה אור כחול ועוקבת אחריו אל קרחת יער. היא מוצאת שם חרב קסומה ועתיקה שהופכת אותה לנסיכה לוחמת בעלת כוחות קסם בשם שי-רה (באנגלית she-ra). כאשר היא הופכת לשי-רה שערה מתארך, נהיה בהיר יותר, עיניה זוהרות ומבנה גופה משתנה: היא נהיית חזקה יותר וגבוהה יותר.

ביער, אדורה פוגשת את הנסיכה של ממלכת הירח הבוהק, גלימר, וחברה בוו. כשהם רואים אותה הם מחליטים לקחת אותה בשבי מכיוון שהיא חלק "מהשבט", גוף שממלכת הירח הבוהק (ורוב הממלכות האחרות) מתנגדות אליו. בזמן שאדורה הייתה עם בוו וגלימר, היא מבינה ש"השבט" שיקר לה: היא גילתה שהנסיכות אינן מרושעות ואילו השבט אינו באמת פועל לטובת את'ריה. אדורה מחליטה לעזוב את חייה הישנים בשבט ולעבור למרד הנסיכות.

לכן, לאחר שהשבט שלח את קטרה להחזירה הביתה, אדורה מסרבת. היא מספרת לקטרה שהשבט שיקר להם כל הזמן הזה ומבקשת ממנה לעזוב יחד איתה. אך קטרה מסרבת, בטענה שהיא ידעה שהשבט מרושע כל הזמן הזה והיא בכל זאת לא רצתה לעזוב, וכך החברות בין קטרה ואדורה נקרעת.

לאחר מכן, במשך כל העונה הראשונה קטרה מנסה להחזיר את אדורה הביתה, בזמן שאדורה נלחמת למען המרד עם בוו וגלימר. בין השאר, אדורה, גלימר ובוו מנסים להקים מחדש את מרד הנסיכות, שהתפרק לפני יותר מ-10 שנים כתוצאה מהיעלמותו של אביה של גלימר, המלך מייקה.

דמויות ראשיות

המורדים 
 אדורה/שי-רה (She-Ra) - חיילת שבט לשעבר, יש לה חרב קסומה שהופכת אותה לנסיכה לוחמת ששמה "שי-רה". היא נחטפה בילדותה על ידי הורדאק שגידל אותה בשבט, לחרבה יש יכולות קסומות רבות. החרב שלה מורכבת מטכנולוגית הראשונים (שהיו הראשונים להתיישב באת'ריה) ובנוסף גילו שאדורה היא ראשונה בעצמה. בסוף הסדרה מודה על אהבתה לקטרה, חברת הילדות שלה ונהיית בת זוגה.
 סופה (Swifty/Swift Wind) - סוס שאדורה בטעות הופכת אותו לסוס קסום שיכול לדבר. יש להם קשר קסום מיוחד.
 בוו (Bow) - קשת ומומחה הטכנולוגיה של המרד, חבר טוב של אדורה וגלימר. בן זוגה של גלימר ובעלה לעתיד.
 מאדאם רז (Madame Razz) - זקנה תמהונית שמתגוררת ביערות הלוחשים, ועוזרת לאדורה להשתמש בכוחה בתור שי-רה.
 אור בוהק (Light Hope) -הולוגרמה של הראשונים השומרת על טירת הקריסטל. תפקידה הוא ללמד את שי-רה ולאמן אותה להיות ראויה לשאת את החרב.
 גלימר (Glimmer) - נסיכת ממלכת הירח הבוהק (Bright Moon) ומנהיגת המרד, יש לה כוח נצנצים ושיגור. חברה של אדורה ובוו ואשתו לעתיד של בוו. לאחר שאמא שלה מקריבה את עצמה כדי להציל את העולם היא הופכת למלכה של ממלכת הירח הבוהק.
 המלכה אנג'לה (Queen Angella) - המלכה של הירח הזוהר, אמה של גלימר. היא דואגת לגלימר יותר מדי עקב מות בעלה. הקריבה את עצמה בסוף העונה השלישית כדי להציל את את'ריה.
 פרוסטה (Frosta) - נסיכת ממלכת השלגים בעלת כוח של קרח. הנסיכה הכי צעירה, חברת מרד. בת 11 ושלושה רבעים. ומעריצה את גלימר.
 נטוסה (Netossa) - יש לה כוח של השלכת רשתות. היא נשואה לספינרלה. חברת מרד.
 מרמיסטה (Mermista) - נסיכת סליניאס. יש לה כוחות של מים. היא יוצאת עם נץ הים, והיא חברת מרד.
 פרפיומה (Perfuma) נסיכת פלומריה. יש לה כוח של צמחים, חברת מרד.
 נץ הים (Sea Hawk) - שודד ים אשר הצטרף למרד. הוא יוצא עם מרמיסטה.
 מייקה (Micah) - המלך לשעבר של ממלכת הירח, בעלה של אנג'לה, אביה של גלימר. נעדר במשך 15 שנים בזמן שכולם האמינו שהוא מת.
 ספינרלה (Spinnerella) - יש לה כוחות של רוח. נשואה לנטוסה. חברת מרד.
טוות הצללים/אורגת האור (Shadow Weaver/Light Spinner) מכשפה חזקה, הייתה המורה של מייקה כשהוא היה מכשף צעיר. היא השתמשה בקסם אפל אשר גרם לה להיות מוגלית ממיסטיקור (הממלכה לקוסמים) והגיעה לשבט. שימשה בתור המכשפה של השבט והייתה יד ימינו של הורדאק, ואימנה חיילים ביניהם אדורה וקטרה. טווח הצללים הקריבה את עצמה בסוף העונה החמישית כדי להציל את אדורה וקטרה.

השבט 
 הורדאק (Hordak) - מנהיג השבט באת'ריה. שיבוט של הורד פריים שאכזב אותו (בשל פגמים גופניים) ונשלח לאת'ריה בתור גלות. באת'ריה, הורדאק המציא לעצמו שם והתחיל לכבוש את את'ריה בשם הורד פריים, כאשר הוא מתכנן בסופו של דבר לפתוח פורטל למימד של הורד פריים כדי שהוא סוף סוף יתגאה בו. בתחילת הסדרה הוא קר וקשוח, כאשר הוא דואג שלא להראות רגשות או חולשה ומרחיק ממנו את כל מי שנכשל בניסיון לעזור לו להשיג את מטרותיו. בשלב מסוים, הוא פוגש את אנטרפטה, שמקבלת אותו כמו שהוא ולא מגיבה לאיומים שלו. הורדאק נאלץ לבטוח בה מכיוון שהידע הטכנולוגי שלה אפשר לו להתקרב יותר מאי פעם למטרתו הסופית. עם הזמן, הורדאק נפתח כלפי אנטרפטה, ומגלה לה על היותו שיבוט לא מושלם. להפתעתו, אנטרפטה מקבלת את אי השלמות שלו, ואומרת לו שחוסר שלמות זה מה שיפה במדע. אנטרפטה בונה לו גוף חדש, והיחסים ביניהם משתפרים. אחרי שמכונת הפורטלים שאנטרפטה בנתה מופעלת בזמן הלא נכון על ידי קטרה וכמעט גורמת להתמוטטות המציאות, קטרה מאשימה את אנטרפטה בבגידה וגורמת להורדאק לשלוח אותה לאי הפרא. הורדאק מאמין שאנטרפטה באמת בגדה בו, וסומך על קטרה במידה מסוימת, עד שהוא מגלה שקטרה שיקרה לו ושלא הייתה סיבה לגרש את אנטרפטה. אחרי קרב קצר בינו לבין קטרה, הורד פריים מגיע לאת'ריה ולוקח אותו לספינה שלו. הורד פריים מוחק להורדאק את הזיכרון כאשר הוא מגלה שהורדאק המציא לעצמו שם ופיתח זהות משלו. עם הזמן, הורדאק מתחיל להיזכר שוב בזהות הישנה שלו ובעיקר באנטרפטה, ובסופו של דבר מורד נגד הורד פריים כאשר פריים מבקש ממנו לפגוע באנטרפטה. לאחר הבסתו של פריים, הורדאק ואנטרפטה נראים יחד, ונרמז שהם במערכת יחסים רומנטית.
 הורד פריים (Horde Prime) - מנהיג השבט הגלקטי.
 קטרה (Catra) - הסגנית של הורדאק, חברת הילדות הקרובה ביותר של אדורה. נושאת טראומת ילדות עקב התנהגותה המחפירה של טוות הצללים כלפיה. כאשר אדורה עוזבת את השבט בתחילת העונה הראשונה, קטרה נשארת בשבט ועולה בדרגות, ולבסוף הופכת לסגניתו של הורדאק. נוטרת טינה לאדורה על כך שעזבה אותה. בעונה החמישית, היא בוגדת בהורד פריים כדי להציל את אדורה וגלימר ולאחר מכן מצטרפת למרד. בסוף הסדרה מודה על אהבתה אל אדורה ונהיית בת זוגה.
 סקורפיה (scorpia) - סקורפיה היא חצי עקרב, ונסיכה בעצמה. לאחר שאדורה עוזבת וקטרה ממונה לקפטנית הכוח הן נפגשות, במהלך הסדרה ניתן לראות שהיא רוצה בחברתה של קטרה, אך קטרה שהתעסקה באותה תקופה בלהשיב את אדורה, לא מראה חשיבות כלשהי כלפייה. ולאחר שהיא בעצמה גם כן נמלטת מהשבט היא מצטרפת למרד.
 אנטרפטה (Entrapta) - נסיכת דריל השיער שלה הוא הכוח שלה. היא ממציאה גאונה עד עונה 3 ייצרה מכונות בשביל השבט. מתעניינת בטכנולוגיה יותר מבכל דבר אחר. בהמשך מצטרפת למרד.
 צרות כפולות (Double Trouble) - משני צורה שעזרו לקטרה לרגל אחרי הנסיכות. בעונה הרביעית התחזתה למורדת בשם פלטרינה. (ג'נדרקוויר, משתמשים בלשון רבים)

סקירת הסדרה

פרקים

עונה 1

עונה 2

עונה 3

עונה 4

עונה 5

קישורים חיצוניים 
 
 
 

דרימוורקס הנפשה: סדרות
נטפליקס: תוכניות וסדרות
סדרות הנפשה אמריקאיות
סדרות טלוויזיה אמריקאיות שעלו לשידור בשנות ה-2010
סדרות ספין-אוף אמריקאיות
סדרות להט"ב